Tartus, 15.-16. märtsini toimunud konverents, Millest sõltub puudega lapse heaolu? oli tõeline kordaminek nii korraldajate kui osalejate seisukohast. Eesti Maaülikooli saali kogunenud üle 200 inimese andis lootust, et järgneb asjalik ja värskete ideedeni viiv konverents. Esinejate paneel oli väga mitmekesine ning andis suurepärase pildi puuetega laste olukorrast nii lapsevanemate, puuetega laste kui ametnike poole pealt vaadatuna. Sugugi vähem tähtis ei olnud ka võrdluspilt Põhjamaadega.